CELEX: 32022D0657
Language: el
Date: 2022-04-12 00:00:00
Title: Απόφαση (ΚΕΠΠΑ) 2022/657 της Επιτροπής Πολιτικής και Ασφάλειας της 12ης Απριλίου 2022 σχετικά με τον διορισμό του διοικητή δυνάμεων της αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali), και για την κατάργηση της απόφασης (ΚΕΠΠΑ) 2021/2209 (EUTM Mali/1/2022)

21.4.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 119/108
               
            
         ΑΠΟΦΑΣΗ (ΚΕΠΠΑ) 2022/657 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 12ης Απριλίου 2022
         σχετικά με τον διορισμό του διοικητή δυνάμεων της αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali), και για την κατάργηση της απόφασης (ΚΕΠΠΑ) 2021/2209 (EUTM Mali/1/2022)
         Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38,
         Έχοντας υπόψη την απόφαση 2013/34/ΚΕΠΠΑ του Συμβουλίου, της 17ης Ιανουαρίου 2013, για στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) (1), και ιδίως το άρθρο 5,
         Εκτιμώντας τα ακόλουθα:
         
                     (1)
                  
                  
                     Δυνάμει του άρθρου 5 παράγραφος 1 της απόφασης 2013/34/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ) να λαμβάνει αποφάσεις για την άσκηση του πολιτικού ελέγχου και της στρατηγικής καθοδήγησης της EUTM Mali, συμπεριλαμβανομένων αποφάσεων για τον διορισμό των επόμενων διοικητών δυνάμεων της αποστολής της ΕΕ για την EUTM Mali.
                  
               
                     (2)
                  
                  
                     Στις 7 Δεκεμβρίου 2021, η ΕΠΑ εξέδωσε την απόφαση (ΚΕΠΠΑ) 2021/2209 (2), με την οποία διορίστηκε διοικητής δυνάμεων της αποστολής της ΕΕ για την EUTM Mali ο ταξίαρχος Christian RIENER.
                  
               
                     (3)
                  
                  
                     Στις 15 Οκτωβρίου 2021, η Τσεχική Δημοκρατία πρότεινε τον διορισμό του ταξιάρχου Radek HASALA ως διοικητή δυνάμεων της αποστολής της ΕΕ για την EUTM Mali, σε αντικατάσταση του ταξιάρχου Christian RIENER.
                  
               
                     (4)
                  
                  
                     Στις 11 Μαρτίου 2022, η στρατιωτική επιτροπή της ΕΕ συμφώνησε να εισηγηθεί όπως ο ταξίαρχος Radek HASALA διαδεχθεί τον ταξίαρχο Christian RIENER από τις 21 Ιουνίου 2022.
                  
               
                     (5)
                  
                  
                     Θα πρέπει, συνεπώς, να ληφθεί απόφαση για τον διορισμό του ταξιάρχου Radek HASALA ως διοικητή δυνάμεων της αποστολής της ΕΕ για την EUTM Mali από τις 21 Ιουνίου 2022.
                  
               
                     (6)
                  
                  
                     Η απόφαση (ΚΕΠΠΑ) 2021/2209 θα πρέπει να καταργηθεί.
                  
               
                     (7)
                  
                  
                     Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή των αποφάσεων και δράσεων της Ένωσης που έχουν συνέπειες στην άμυνα,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο ταξίαρχος Radek HASALA διορίζεται διοικητής δυνάμεων της αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) από τις 21 Ιουνίου 2022.
         
         
            Άρθρο 2
            Η απόφαση (ΚΕΠΠΑ) 2021/2209 καταργείται.
         
         
            Άρθρο 3
            Η παρούσα απόφαση αρχίζει να ισχύει στις 21 Ιουνίου 2022.
         
         
            Βρυξέλλες, 12 Απριλίου 2022.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               D. PRONK
            
         
         
            (1)  ΕΕ L 14 της 18.1.2013, σ. 19.
         
            (2)  Απόφαση (ΚΕΠΠΑ) 2021/2209 της Επιτροπής Πολιτικής και Ασφάλειας, της 7ης Δεκεμβρίου 2021, σχετικά με τον διορισμό του διοικητή δυνάμεων της αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) και για την κατάργηση της απόφασης (ΚΕΠΠΑ) 2021/1083 (EUTM Mali/2/2021) (ΕΕ L 447 της 14.12.2021, σ. 1).